
PREMIJERA NA SAJMU AUTOMOBILA: OMR GROUP I CROSSROAD ASIA PREDSTAVLJAJU CHANGAN – SPOJ VRHUNSKE TEHNOLOGIJE I TRADICIJE

Beograd, 17. mart 2025. – OMR Group i njena članica Crossroad Asia s ponosom su danas, na Međunarodnom sajmu automobila u Beogradu, zvanično predstavili jedan od najvećih svetskih automobilskih brendova – CHANGAN. Ovim nastupom Changan obeležava svoj prvi zvanični sajamski debi na tržištu Jugoistočne Evrope, donoseći inovacije koje spajaju decenijsku pouzdanost i najsavremeniji dizajn.

Prisutnima se obratio Darko Radonjić, Brand Manager Crossroad Asia - Changan Balkans, istakavši da Changan nije „samo još jedan novi brend“, već gigant koji gradi poverenje na duge staze.

„CHANGAN je brend trajnih vrednosti. Naš cilj je da vozačima u regionu pružimo pametan izbor koji nudi vrhunsku tehnologiju i sigurnost investicije. Na ovogodišnjem Sajmu premijerno prikazujemo tri benzinska modela koji su savršeno prilagođeni potrebama modernih vozača, kombinujući agilnost, snagu i luksuznu opremu,“ izjavio je Radonjić.

Tri premijere za novu eru vožnje

U fokusu ovogodišnjeg štanda su tri modela iz CS i UNI serije:

· CS35 Plus (B-SUV): Idealan za gradske uslove, ovaj agilni SUV dužine 4.33 m pokreće turbo benzinac od 154 ks sa 7-stepenim DCT menjačem.

· CS55 Plus (C-SUV): Klasični predstavnik svoje klase sa 180 ks, koji svojim klirensom i visinom donosi prepoznatljiv off-road karakter.

· Uni-T (Kompaktni crossover): Model za najzahtevnije kupce koji traže futuristički dizajn i naprednu tehnologiju, sa snažnim motorom od 180 ks.

Svi modeli dolaze u izuzetno bogatim paketima opreme koji uključuju panoramski krov, napredne senzore i kamere, pasivno otključavanje i premium aluminijumske felne.
Bezbednost i električna budućnost

Pored benzinskih modela, Changan je već stekao poverenje kupaca kroz inovativne električne modele Deepal S05 i S07. Ova vozila nose maksimalnih 5 zvezdica na ENCAP testovima, a poverenje u kvalitet potvrđuju i rekordni garantni uslovi:

· 8 godina ili 200.000 km na visokonaponsku bateriju i pogonski sistem.

· 7 godina ili 160.000 km na celo vozilo.

Globalna snaga i regionalna prisutnost

Changan je prošle godine ostvario istorijski uspeh proizvodnjom svog 30-milionitog vozila, dok je samo u 2025. godini sa traka sišlo skoro 2,5 miliona automobila. Sa dizajn centrima u Torinu i Birmingemu, brend je duboko integrisan u evropske standarde kvaliteta.

Nakon otvaranja salona BM Motors Savograd u Beogradu, Crossroad Asia nastavlja sa širenjem mreže dilerstava u svim većim gradovima regiona – od Novog Sada i Kragujevca, preko Sarajeva i Banjaluke, do Podgorice, Skoplja i Tirane.

Specijalna sajamska ponuda – „Pola sada, pola na rate bez kamate“

Za sve posetioce sajma, Changan je pripremio ekskluzivne pogodnosti:

1. Dodatni popust od 1.000 EUR na već konkurentne cene.

2. Subvencionisani krediti sa 0% kamate na 36 meseci uz 50% učešća.

3. Dostupnost operativnog i finansijskog lizinga, kao i jedinstvene One Mobility usluge.

Pozivamo vas da posetite štand Changana na Sajmu automobila i uverite se zašto je ovo najbrže rastući brend koji redefiniše standarde automobilske industrije.

.O kompaniji CHANGAN
Changan, jedna od najvećih kineskih automobilskih grupacija, ima 41 godinu iskustva u proizvodnji automobila sa sedištem u Čongćingu. Kompanija upravlja sa 21 proizvodnom bazom i 39 postrojenja širom sveta, izvozeći vozila u 103 zemlje i teritorije u okviru šest velikih regionalnih tržišta. Changan direktno zapošljava više od 110.000 ljudi, a kroz svoj lanac vrednosti podržava više od milion radnih mesta. Kao vodeći kineski proizvođač automobila, Changan u svom portfoliju ima sopstvene brendove, poput Changan, Deepal i Avatr, kao i zajednička preduzeća Changan Ford i Changan Mazda. Od 2001. godine Changan jača svoje prisustvo u Evropi kroz dizajn centar u Torinu i istraživačko-razvojni centar u Birmingemu. Zaključno sa julom 2025. godine, ukupna prodaja Changanovih kineskih brendova premašila je 29 miliona jedinica.

O OMR Group

OMR Group je poslovni ekosistem koji posluje na tržištima Srbije i regiona, integrišući kompanije iz sektora automobilske industrije, finansija, osiguranja, izgradnje i upravljanja nekretninama, sa ukupno 1.100 zaposlenih. U okviru Automotive divizije, OMR Group obuhvata kompanije koje zastupaju portfolije brendova kao što su Fiat, Fiat Professional, Jeep, Alfa Romeo, Abarth, Changan, Jaguar/Land Rover, Hyundai, Isuzu, Subaru i Kawasaki, kao i jedan od najprestižnijih svetskih brendova u proizvodnji jahti Azimut.

OMR GROUP,

11070 Novi Beograd, Milutina Milankovića 23, 

www.omrgroup.rs

